Alcides Lanza

Alcides Emigdio Lanza (s. 2. kesäkuuta 1929 Rosario) on argentiinalaissyntyinen säveltäjä, kapellimestari, pianisti ja pedagogi. Hän sai Kanadan kansalaisuuden vuonna 1976. Hänen opettajiensa joukossa olivat Alberto Ginastera, Olivier Messiaen, Aaron Copland, Bruno Maderna ja Yvonne Loriod. Lanza työskenteli vuosina 1959–65 Teatro Colónissa ja oleskeli vuosina 1965–1971 Yhdysvalloissa Guggenheim-stipendin turvin. Vuonna 1971 Lanza asettui Montrealiin, jossa hän opetti sävellystä McGill-yliopistossa. Vuonna 1974 hänestä tuli yliopiston elektronisen musiikin studion johtaja. 

Lanza on johtanut SMCQ Ensemblea. Hän on tuotannossaan hyödyntänyt perinteisiä soittimia, elektroniikkaa ja valoja. Hänen sävellyksiinsä lukeutuvat Eidesis II, Plectros IV ja Penetrations VII. Monet hänen teoksistaan ovat Boosey & Hawkesin katalogissa, mutta säveltäjä myös omistaa kustantamon (Shelan Editions). Hän on levyttänyt Henry Cowellin pianomusiikkia. Hän meni naimisiin näyttelijä-laulaja Meg Sheppardin kanssa.

Lähteet 

Argentiinalaiset säveltäjät
Kanadalaiset säveltäjät
Argentiinalaiset kapellimestarit
Kanadalaiset kapellimestarit
Argentiinalaiset pianistit
Kanadalaiset pianistit
Vuonna 1929 syntyneet
Elävät henkilöt